Санкт-Петербургта Ислам динен кабул итүгә 1100 ел тулуга багышланган күргәзмә ачылды (ФОТО)

	Бу көннәрдә Санкт-Петербургта һәм Ленинград өлкәсендә Татар мәдәнияте көннәре кысаларында узучы чаралар дәвам итә. Ленинград өлкәсенең Дуслык Йортында Идел буе Болгар дәүләтендә Ислам динен кабул итүгә 1100 ел тулуга багышланган сәнгать күргәзмәсе ачылды.	 Күргәзмәдә Рәссамнар – Татарстан Республикасы Рәссамнар берлеге әгъзалары: Илдус Вахитов, Татьяна Лушникова, Алим Ныров, Роман Абдуллин, Дарья Прозорова, Эльмира Мостафина, Азат Галимов, Роатерина Чинахова һәм Сания Бәхтиярова эшләре тәкъдим ителде. Әлеге күргәзмә ачылышына килүчеләрне Татарстан Республикасының Санкт-Петербург һәм Ленинград өлкәсендәге даими вәкиле Ренат Вәлиуллин сәламләп,  күргәзмәне булдырган өчен проектны оештыручыларга, анда  катнашучыларга һәм Дуслык йорты җитәкчелегенә зур рәхмәтләрен белдерде. Экспозициядә Татарстан һәм тулаем Россиядә мөселман мәдәнияте үсеше белән танышырга мөмкин. Күргәзмә 23 октябрьгә кадәр эшлиячәк.        
	---	
Piter.tatar

	№ --- | 05.10.2022	


